smcproject/ml-wiki-sentences huggingface dataset:
ഭരണകൂടം ഏതെങ്കിലും മതവിശ്വാസത്തെയോ പ്രത്യേക മതമൂല്യങ്ങളെയോ പ്രോത്സാഹിപ്പിക്കുകയോ ഭരണസ്വാതന്ത്ര്യം ഉപയോഗിച്ച് മതങ്ങളെ പീഡിപ്പിക്കുകയോ ചെയ്യില്ല എന്ന മുഖ്യലക്ഷ്യത്തോടെയുള്ള ഒരു കൂട്ടം ആശയങ്ങളെയും മൂല്യങ്ങളെയുമാണ് മതേതരത്വം എന്ന പദം സൂചിപ്പിക്കുന്നതെന്ന് ലുഅയ് അഭിപ്രായപ്പെടുന്നു.
മതേതര വിശ്വാസികളെ ഇന്ന് പൊതുവായി മൂന്നായി തരം തിരിക്കാം.
ദൈവാസ്തിത്വത്തെ  നിഷേധിക്കുന്നവർ മതത്തോട് തീരെ അനുകമ്പയില്ലാത്ത ഫ്രഞ്ച് ബുദ്ധിജീവികളാണിക്കാര്യത്തിൽ മുൻപന്തിയിൽ.
നീഷെ പറയുന്നു.
“ആധുനിക തത്ത്വശാസ്ത്രം വിജ്ഞാനപ്രദമായ സന്ദേഹവാദമെന്ന നിലക്ക് പ്രത്യക്ഷമായും പരോക്ഷ്മായും ക്രൈസ്തവ വിരുദ്ധമാണ്” ദൈവ വിശ്വാസികളെങ്കിലും മനുഷ്യന്റ സാമൂഹിക ജീവിതത്തിൽ ദൈവത്തിന് യാതൊരു അധികാരവുമില്ലെന്ന് വിശ്വസിക്കുന്നവർ "പൗരനേയും മതാനുയായികളെയും വേർതിരിക്കലാണ് രാഷ്ട്രീയ മോചനം" എല്ലാ മതവിശ്വാസങ്ങൾക്കും തുല്യ പ്രാധാന്യവും ബഹുമാനവും നൽകുന്ന മൂന്നാമതൊരു വിഭാഗം ഇന്ത്യൻ മതേതരത്വം ഈ മൂന്നാം ഗണത്തിൽ പെടുന്നു എന്നാണ് അവകാശപ്പെടുന്നത്.
ഗുണങ്ങൾ ഈ രാഷ്ട്രീയ ദർശനം സമത്വവും മന:സാക്ഷിയുടെയും വിശ്വാസത്തിന്റെയും സ്വാതന്ത്ര്യവും നിയമത്തിന്റെ ഔന്നിത്യവും ഊന്നിപ്പറഞ്ഞു.
രാഷ്ട്ര സംവിധാന വഴി ഭരണതലത്തിലുള്ളവർ അവരുടെ സങ്കുചിത വീക്ഷണങ്ങൾ മറ്റ് സമൂഹങ്ങളിൽ അടിച്ചേൽപ്പിക്കുന്നതും, മത ചിഹ്നങ്ങൾ ഉപയോഗിച്ച് സ്പർധ വളർത്തുന്നതും തടഞ്ഞു.
അവലംബം ↑ Louay M Shafi; Secualrism ↑ ഹാർവി കോക്സ്: സെക്യലർ സിറ്റി: ഉദ്ധരണം ഫാൻ പേർസൻ ↑ ഹാർവി കോക്സ്: സെക്യലർ സിറ്റി: പേജ് 123‍ ↑ Louay M Shafi; Secualrism ↑ Friedrich Nietzche; Beyond Good and Evil ↑ Marks; The Jewish Question മറ്റ് ലിങ്കുകൾ Americans United for Separation of Church and State Leicester Secular Society National Secular Society (UK) Freedom from Religion Foundation TheInfidels.org Site and Forum The Freethinker - Secular Humanist Monthly, since 1881 Atheism, Agnosticism, Naturalism, Skepticism and Secularism Secularism 101: Religion, Society, and Politics SecularSites Institute for the Study of Secularism in Society and Culture Archived 2009-04-16 at the Wayback Machine .
മതിൽത്തുമ്പി ഇംഗ്ലീഷ് വിലാസം https://ml.wikipedia.org/wiki/Bradinopyga_geminata
Granite Ghost Granite Ghost,Bradinopyga geminata Granite Ghost ,Bradinopyga geminata Granite Ghost,Bradinopyga geminata
ഇന്ത്യയിലാകമാനം കാണപ്പെടുന്ന ഒരു വിഭാഗം കല്ലൻ തുമ്പിയാണ് മതിൽത്തുമ്പി - Granite Ghost (ശാസ്ത്രീയനാമം:- Bradinopyga geminata ).
നാട്ടിൻപുറങ്ങളിലും, കാടുകളിലെ പാറക്കെട്ടുകൾ നിറഞ്ഞ പ്രദേശങ്ങളിലും സാധാരണയായി കാണപ്പെടുന്നു.
ഇവയുടെ ശരീരത്തിലുടനീളം നേർത്തു നരച്ച കറുപ്പും വെളുപ്പും നിറമാർന്ന കുത്തുകൾ ഉണ്ട്.
കൊതുകുകളാണ് ഇവയുടെ പ്രധാന ഭക്ഷണം.
ഇന്ത്യ കൂടാതെ മ്യാന്മാർ , ബംഗ്ലാദേശ് എന്നിവിടങ്ങളിലും ഇവയെ കണ്ടെത്തിയിട്ടുണ്ട്.
ശരാശരി വലിപ്പമുള്ള ഒരു കല്ലൻ തുമ്പിയാണ് മതിൽത്തുമ്പി.
ഉദരത്തിന് ഏകദേശം 26 മുതൽ 29 മില്ലിമീറ്റർ വരെ വലിപ്പമുണ്ടായിരിക്കും.
കണ്ണുകളുടെ മുകൾ ഭാഗത്തിന് കടുത്ത തവിട്ടു നിറമാണ്.
താഴ്ഭാഗം പൊതുവെ നരച്ച ചാര നിരത്തിലായിരിക്കും.
ചുവപ്പു രാശി കലർന്ന തവിട്ട് നിറമാണ് ശിരസ്സിന്.
ഉരസ്സും  ഉദരവും തവിട്ടു കലർന്ന ചാര നിറത്തിൽ കാണപ്പെടുന്നു.
കാലുകൾക്ക് തവിട്ടു നിറമാണ് എങ്കിലും ചിലപ്പോൾ വെള്ള നിറത്തിലും കാണാറുണ്ട്.
മധ്യഭാഗത്ത് കറുത്ത നിറത്തോടുകൂടിയ ചിറകിലെ പൊട്ടിന്റെ രണ്ടറ്റത്തും വെളുത്ത നിറം കാണാം.
പെൺതുമ്പികളും ആൺതുമ്പികളും കാഴ്ച്ചയിൽ ഒരുപോലെയാണ് .
പേര് സൂചിപ്പിക്കുന്നത് പോലെ മതിലും, കെട്ടിടങ്ങളുടെ സിമന്റ്ചുമരുകളും അത് പോലെത്തന്നെ പാറകളുമൊക്കെയാണ് മതിൽതുമ്പിയുടെ ഇഷ്ട ഇരിപ്പിടങ്ങൾ.
പാറകളിൽ പറ്റിപ്പിടിച്ചിരിക്കുന്ന മതിൽ തുമ്പികളെ തിരിച്ചറിയാൻ വളരെ പ്രയാസമാണ്.
പാറക്കെട്ടുകൾക്കിടയിലെ ചെറു കുഴികൾ അതുപോലെയുള്ള മറ്റു ചെറു ജലാശയങ്ങൾ എന്നിവയ്ക്കു സമീപം ഇവയെ ധാരാളമായി കാണാം.
നാട്ടിൻ പുറങ്ങളിൽ മാത്രമല്ല പട്ടണപ്രദേശങ്ങളിലും മതിൽ തുമ്പികളെ ധാരാളം കാണാറുണ്ട്.
നഗരങ്ങളിൽ വീടുകളുടെ ടാങ്കുകളിലും, പൂന്തോട്ടങ്ങളിലെ ചെറു കുളങ്ങളിലുമെല്ലാം ഇവ മുട്ടയിട്ടു വളരുന്നു.
പലപ്പോഴും അക്വാറിയങ്ങളിലെ  മത്സ്യക്കുഞ്ഞുങ്ങളെ മതിൽ തുമ്പിയുടെ ലാർവകൾ തിന്നു തീർക്കുന്നതായി നിരീക്ഷിക്കപ്പെട്ടിട്ടുണ്ട് .
രാത്രിയിൽ നിരവധി മതിൽതുമ്പികൾ ഒരുമിച്ച് ഒരേ സ്ഥലത്ത് ചേക്കേറുന്നത് സാധാരണ കാഴ്ചയാണ്.
പലപ്പോഴും ഇവ രാത്രി കഴിച്ചു കൂട്ടാനായി  ഒരേ സ്ഥലം തന്നെ തിരഞ്ഞെടുക്കുന്നത് കാണാം .
കീടനിയന്ത്രണത്തിന് തുമ്പികൾ
ചെറുപ്രാണികളാണ് പ്രധാന ഭക്ഷണം എന്നതിനാൽ തുമ്പികൾ കീടനിയന്ത്രണത്തിൽ നിർണായക പങ്കു വഹിക്കുന്നുണ്ട്.
കൃഷിയിടങ്ങളിലെ കീടനിയന്ത്രണം മാത്രമല്ല കൊതുകുകളുടെ തിന്നു നശിപ്പിക്കുന്നതിലും തുമ്പികൾ മുന്നിലാണ്.
തുമ്പികളുടെയും കൊതുകുകളുടെയും ലാർവകൾ ഒരേ ആവാസവ്യവസ്ഥ പങ്കിടുന്നതിനാൽ, തുമ്പികളെ ഉപയോഗിച്ച് ഫലപ്രദമായ രീതിയിൽ കൊതുകു നിയന്ത്രണവും അതുവഴി കൊതുകുകൾ പരത്തുന്ന രോഗനിയന്ത്രണവും സാധ്യമാണെന്ന് പഠനങ്ങൾ തെളിയിക്കുന്നു .
മാരകരോഗങ്ങളുടെ വാഹകരായ ക്യൂലക്സ്, അനോഫിലസ്, ഈഡിസ് തുടങ്ങിയ കൊതുകുകളെ തിന്നു നശിപ്പിക്കുന്നവയാണ് Anax, Orthetrum, Potamarcha, Pantala, Davidioides, Bradinopyga, Crocothemis എന്നീ ജനുസ്സുകളിൽപ്പെട്ട തുമ്പികൾ .
ഇതിൽ തന്നെ മതിൽതുമ്പികളുടെ ലാർവകളാണ് ഈഡിസ് കൊതുകു ലാർവകളെ കൂടുതലായി ഭക്ഷിക്കുന്നത്.
ഡെങ്കി ഭീഷണിയുള്ള പ്രദേശങ്ങളിൽ മതിൽതുമ്പികളുടെ ലാർവകളെ വെള്ളക്കെട്ടുകളിൽ തുറന്നു വിട്ടാൽ ഫലപ്രദമായ രീതിയിൽ കൊതുകു നിയന്ത്രണവും അത് വഴി രോഗനിയന്ത്രണവും സാധ്യമാണ് .
തായ്‌ലൻഡിലെ നഗരങ്ങളിൽ മതിൽതുമ്പികളെ ഉപയോഗപ്പെടുത്തി ഈഡിസ് കൊതുകുകളുടെ നിയന്ത്രണം വിജയകരമായ രീതിയിൽ നടപ്പിലാക്കിയിട്ടുണ്ട് .
കൂടുതൽ ചിത്രങ്ങൾ Bradinopyga geminata - typical perch Bradinopyga geminata Bradinopyga geminata - lateral view Bradinopyga geminata - Granite Ghost from Alaram WLS during the Odonate Survey 2015 Bradinopyga geminata 2 by kadavoor ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ മതിൽത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മതിൽത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
മതേതര വിദ്യാഭ്യാസം A crucifix in a classroom at the Pontifical Catholic University of Chile.
Crucifixes in classrooms of public schools have become a matter of controversy in some countries.
മതേതര വിദ്യാഭ്യാസം മതേതരസർക്കാർ നിലവിലുള്ള രാഷ്ട്രങ്ങളിലെ പൊതുവിദ്യാഭ്യാസസമ്പ്രദായമാണ്.
മതത്തെ രാഷ്ട്രഭരണത്തിൽനിന്നും ഒഴിച്ചുനിർത്തുന്ന രാഷ്ട്രമാണ് മതേതരരാഷ്ട്രം.
മതേതര വിദ്യാഭ്യാസ സമ്പ്രദായത്തിനുദാഹരണം ഫ്രഞ്ച് പൊതുവിദ്യാഭ്യാസ സമ്പ്രദായമാണ്.
ഫ്രാൻസിലെ സ്കൂളുകളിൽ മതപരമായ ചിഹ്നങ്ങൾ നിരോധിച്ചിട്ടുണ്ട്.
എന്നാൽ ചില മതഗ്രൂപ്പുകൾ മതേതരത്വത്തിനെതിരാണ്.
അത്തരം മതചിഹ്നങ്ങൾ പൊതുവിദ്യാലയങ്ങളിൽ നിരോധിക്കുന്നത് നിരീശ്വരത്വം കൊണ്ടുവരാനുള്ള നീക്കമായി അവർ വ്യാഖ്യാനിക്കുന്നു, മറ്റുള്ളവർ കരുതുന്നത് ഇത്തരം മതചിഹ്നങ്ങൾ പൊതുവിദ്യാലയങ്ങളിൽ പ്രദർശിപ്പിക്കുന്നത് മതത്തെ രാഷ്ട്രത്തിൽനിന്നും വേർതിരിക്കുന്ന രീതിയായ മതെതരത്വത്തെ ലംഘിക്കാനുള്ള പ്രവണതയായാണ്.
ഇത് നിരീശ്വരർക്കും ആജ്ഞേയവാദികൾക്കും മതമില്ലാത്തവർക്കും എതിരായ വിവേചനമായി അവർ വിലയിരുത്തുന്നു.
പ്രവർത്തനങ്ങളും വിവാദങ്ങളും ടർക്കിയിൽ അവിടത്തെ സർക്കാർ കൊണ്ടുവന്ന ബില്ലിൽ ഇമാം ഹതിബ് ഇസ്ലാമിക സ്കൂളുകളെ പ്രോത്സാഹിപ്പിക്കാനുള്ള 2012ലെ വിദ്യാഭ്യാസ പരിഷ്കരണ ബില്ല് ചില ടർക്കിഷ് പൗരന്മാരിൽ ആശങ്കപരത്തി.
മതേതര ഭരണഘടന നിലനിന്നിരുന്ന ടർക്കിയിൽ യാതൊരുവിധ പൊതുചർച്ചകളോ ദേശീയ വിദ്യാഭ്യാസ മന്ത്രാലയത്തിലെ അംഗങ്ങൾപോലുമോ അറിയാതെ തിരക്കുപിടിച്ചാണീ ബിൽ കൊണ്ടുവന്നത് എന്ന ആക്ഷേപം നിലനിൽക്കുന്നു.
സർക്കാരിന്റെ 2011ലെ തിരഞ്ഞെടുപ്പ് മാനിഫെസ്റ്റോയിൽപ്പോലും ഇത്തരം ഒരു പരിഷ്കരണത്തെപ്പറ്റി പരാമർശിച്ചിരുന്നില്ല എന്നും വിമർശകർ ആക്ഷ്വേപിക്കുന്നു.
അവിടത്തെ വിദ്യാഭ്യാസ വിദഗ്ദ്ധരുടെ അഭിപ്രായത്തിൽ ഇത്തരമൊരു നീക്കം ടർക്കിയുടെ മതേതരത്വത്തെ വിലയില്ലാതാക്കുമെന്നും അവിടത്തെ വിദ്യാഭ്യാസ നിലവാരം ഇടിക്കുമെന്നും സാമൂഹ്യ സമത്വം ഇല്ലാതാക്കുമെന്നും ആശങ്കപ്പെടുന്നു.
ടർക്കിയുടെ ഉയർന്ന വിദ്യാഭ്യാസ സ്ഥാപനങ്ങളായ സബാൻസി സർവ്വകലാശാല, ബോസ്ഫോറസ് സർവ്വകലാശാല, മിഡിൽ ഐസ്റ്റ് സാങ്കേതിക സർവ്വകലാശാല, കോക്ക് സർവ്വകലാശാല എന്നിവ ഇതിന്റെ ദൂരവ്യാപക ഫലങ്ൻബ്ഗലെപ്പറ്റി പ്രെസ് പ്രസ്താവന ഇറക്കിക്കഴിഞ്ഞു.
ഇന്നത്തെ ചിന്താഗതി പിറകോട്ടു പോകുന്നയിനം പരിഷ്കരണമാണിതെന്നാണവരുടെ അഭിപ്രായം.
Iഇറ്റലിയിൽ ലൗത്സി വി. ഇറ്റലി കേസിൽ സർക്കാർ പൊതുവിദ്യാലയങ്ങളിലെ ക്ലാസുമുറികളിൽ മതചിഹ്നങ്ങൾ പ്രദർശിപ്പിക്കുന്നതുമായി ബന്ധപ്പെട്ട പരാതി യൂറോപ്യൻ യൂണിയൻ മനുഷ്യാവകാശങ്ങൾക്കായുള്ള കോടതിമുമ്പാകെ എത്തുകയുണ്ടായി.
റൊമാനിയായിലും സമാനമായ പരാതി വരികയുണ്ടായി (CNCD Decision 323/2006).
മതേതരത്വത്തിനെതിരാണ് ഇത്തരം നീക്കം എന്നാണാക്ഷേപം.
എമിൽ മോയിസ് എന്ന അദ്ധ്യാപകനും രക്ഷാകർത്താവുമായ വ്യക്തിയാണ് ഈ പരാതി നൽകിയത്.
ഇത് തുടർന്ന് ആക്റ്റിവിസ്റ്റുകൾ ഏറ്റെറ്റുക്കുകയുണ്ടായി.
2009ൽ ആസ്ട്രേലിയായിൽ മതേതര വിദ്യാഭ്യാസത്തെ പ്രോത്സാഹിപ്പിക്കാനായി ആസ്ട്രേലിയൻ സെക്കുലർ ലോബി രൂപീകരിച്ചു.
തെക്കൻ തായ്‌ലന്റിൽ മതേതരവിദ്യാഭ്യാസം നിരുത്സാഹപ്പെറ്റുത്താനായി അത്തരം സ്കൂളുകൾ തിവ്രവാദികൾ നശിപ്പിക്കുകയും അദ്ധ്യാപകരെ ആക്രമിക്കുകയും ചെയ്തുവരുന്നു.
ഇതും കാണൂ French law on secularity and conspicuous religious symbols in schools Humanum Genus അവലംബം
മോഘ് ഈ ലേഖനം ഒരു അനാഥലേഖനമാണ് .
ബംഗ്ലാദേശിലെ ചിറ്റഗോംഗ് കുന്നുകളിലെ ഉഷ്ണമേഖലാവനങ്ങളിൽ അധിവസിക്കുന്ന ആദിവാസിവർഗ്ഗമാണ് മോഘ്.
18-ആം നൂറ്റാണ്ടിൽ കൊള്ളക്കാരായിരുന്ന ഇവരെ മഗ് (mug) എന്ന വാക്കിനെ പരിഷ്കരിച്ച് ബ്രിട്ടീഷുകാരാണ് മോഘ് എന്ന പേരിട്ടത്.
മേഖലയിലെ ആദിവാസികളിൽ ഏറ്റവും അംഗസംഖ്യയുള്ളത് ഇവർക്കാണ്.
ചിറ്റഗോംഗ് കുന്നുകളീലെ മറ്റ് ആദിവാസികളേപ്പോലെ ഇവർ, കാട് വെട്ടിത്തെളിച്ച് കത്തിച്ചാണ് കൃഷിഭൂമി തയ്യാറാക്കുന്നത്.
ജും എന്നാണ് ഇത്തരത്തിലുള്ള കൃഷിയിടങ്ങൾക്കു പറയുന്ന പേര് ‌ കൃഷിരീതി
ഫെബ്രുവരി മാസത്തിൽ ഇവർ കാട് വെട്ടിത്തെളിക്കുന്നു.
മാർച്ചിൽ ഈ പച്ചിലകൾ വെയിലേറ്റ് ഉണങ്ങുകയും ഏപ്രിൽ മാസം ആദ്യം ചവർ തീയിട്ട് ചാരം അവിടെത്തന്നെയിടുന്നു.
മേയ്മാസത്തോടെയാണ് ഇവിടെ വിത്ത് നടാൻ ആരംഭിക്കുന്നത്.
നെല്ല്, കടുക്, പരുത്തി, വെള്ളരി തുടങ്ങിയവയുടെ വിത്തുകൾ ഒരുമിച്ച് കലർത്തി മണ്ണിൽ കുഴികളുണ്ടാക്കി ഓരോ കുഴിയിലും വിത്തിന്റെ മിശ്രിതം ഇവർ നടുന്നു.
ജൂണിൽ മഴയെത്തുന്നതോടെ വിത്തുകൾ മുളക്കാൻ തുടങ്ങുന്നു.
ഒരു വിളവെടുപ്പ് കഴിഞ്ഞാൽ ഈ സ്ഥലം വീണ്ടും ഉപയോഗിക്കുക ബുദ്ധിമുട്ടയിരിക്കും.
അതു കൊണ്ട് ഒരു വിളവിനു ശേഷം ഈ പ്രദേശം മൂന്നു മുതൽ പത്തു വർഷം വരെ ഉപയോഗിക്കാതെയിടുന്നു.
വീണ്ടു കാടുപിടിക്കുന്ന ഈ സ്ഥലങ്ങളെ വെട്ടിക്കത്തിച്ച് പുനരുപയോഗിക്കുന്നു.
ജൂലൈ ഓഗസ്റ്റ് മാസങ്ങളിൽ മോഘുകളിലെ മുതിർന്നവർ തങ്ങളുടെ ഗ്രാം വിട്ട് കൃഷിസ്ഥലത്തിനടുത്തുള്ള മാടങ്ങളിൽ വസിച്ച് കൃഷിയിടത്തിലെ കളനീക്കം ചെയ്യുന്നതിലും മറ്റും വ്യാപൃതരാകുന്നു.
വന്യമൃഗങ്ങളിൽ നിന്നും രക്ഷ നേടുന്നതിന് ഇവിടെ കാവൽമാടങ്ങൾ തീർത്തിട്ടുണ്ടാകും.
ഉണക്കമീൻ, ചോറ്, മുളങ്കൂമ്പ് തുടങ്ങിയവ മാത്രമായിരിക്കും ഇക്കാലയളവിൽ ഇവരുടെ ഭക്ഷണം.
കൊയ്ത്തുകഴിഞ്ഞ് ഗ്രാമത്തിൽ തിരിച്ചെത്തുന്ന വേള ഇവർ ഉത്സവമായി കൊണ്ടാടുന്നത്.
തുടർന്ന് തണുപ്പുകാലത്ത് കുടൂംബാംഗങ്ങളെല്ലാം ഒരുമിച്ച് കഴിച്ചു കൂട്ടുന്നു .
കുട്ടികളും വിദ്യാഭ്യാസവും
വേനൽക്കാലത്ത് മുതിർന്നവരുടെ സംരക്ഷണയിൽ നിന്നുമുള്ള അഭാവം, മോഘ് കുട്ടികളെ വളരെ പെട്ടെന്ന് സ്വതന്ത്രമായ കാര്യപ്രാപ്തിയുള്ളവരാക്കി മാറ്റുന്നു.
അതുകൊണ്ടുതന്നെ ഏതാണ്ട് 4 വയസുമുതൽ തന്നെ ഈ കുട്ടികൾക്ക് പുകവലിക്കുന്ന ശീലവും ആരംഭിക്കുന്നു.
കുറച്ചു മുതിർന്ന കുട്ടികൾ അടൂത്തുള്ള ബുദ്ധവിഹാരങ്ങളിൽ താമസിച്ച് പഠിക്കുന്നു.
ഇവിടെ ഇവർക്ക് ബർമ്മ ഭാഷയും, ബുദ്ധപ്രാർത്ഥനകളും, കണക്ക് പോലെയുള്ള അടിസ്ഥാനവിഷയങ്ങളും പഠിപ്പിക്കുന്നു.
സന്യാസിമാരെ പോറ്റുന്നതിന് തക്കവണ്ണം സാമ്പത്തികസ്ഥിതിയുള്ള വലിയ ഗ്രാമങ്ങളിൽ മാത്രമേ ഇത്തരം വിഹാരങ്ങൾ ഉണ്ടായിരുന്നുള്ളൂ.
ഈ വിഹാരങ്ങളിൽ ചുറ്റുവട്ടത്തുള്ള ചെറിയ ഗ്രാമങ്ങളിലെ കുട്ടികളും പഠിക്കാനെത്തിയിരുന്നു.
ഈ പള്ളീക്കൂടങ്ങൾ ആൺകുട്ടികൾക്കുമാത്രമുള്ളതാണ്.
പെൺകുട്ടികൾക്ക് പൊതുവേ വിദ്യാഭ്യാസം ലഭിക്കാറില്ല .
മോങ്ങം
11°08′41″N 76°01′07″E ﻿ / ﻿ 11.1448°N 76.0186636°E ﻿ / 11.1448; 76.0186636
മലപ്പുറം ജില്ലയിലെ ഏറനാട് താലൂക്കിൽ മൊറയൂർ ഗ്രാമപഞ്ചായത്തിലാണ് മോങ്ങം സ്ഥിതി ചെയ്യുന്നത്.
ചരിത്രം വിദ്യാഭ്യാസ സ്ഥാപനങ്ങൾ അൻവാറുൽ ഇസ്ലാം അറബിക് കോളേജ്, മോങ്ങം എ.എം.യു.പി. സ്‌കൂൾ, മോങ്ങം ഉമ്മുൽ ഖുറാ എച്ച്.എസ്. മോങ്ങം ലിറ്റിൽ ഇന്ത്യ പബ്ലിക് സ്കൂൾ, മോങ്ങം അവലംബം പുറത്തേക്കുള്ള കണ്ണികൾ
മോചനം (ചലച്ചിത്രം)
തോപ്പിൽ ഭാസി സംവിധാനം ചെയ്ത് പി. സ്റ്റാൻലി നിർമ്മിച്ച് 1979 ൽ പുറത്തിറങ്ങിയ ഒരു ഇന്ത്യൻ മലയാള ചിത്രമാണ് മോചനം .
ചിത്രത്തിൽ ജയൻ , സുകുമാരി , ജയഭാരതി , ഉണ്ണിമേരി എന്നിവർ പ്രധാന കഥാപാത്രങ്ങളെ അവതരിപ്പിച്ചു.
ചിത്രത്തിലെ ഗാനങ്ങൾക്ക് ജി ദേവരാജൻ സംഗീതം നൽകി.
അഭിനേതാക്കൾ ബാലചന്ദ്രനായി ജയൻ സോമനായി സുകുമാരൻ സരസ്വതിയായി സുകുമാരി ശ്രീദേവിയായി ജയഭാരതി മീരയായി ഏകീകൃതമായി ജാനുവായി ഭവാനി കാർത്തിയായാനിയായി മല്ലിക സുകുമാരൻ വാസു പിള്ളയായി ഒഡുവിൽ ഉണ്ണികൃഷ്ണൻ റീത്തയായി തൊടുപുഴ വസന്തി ശങ്കര പിള്ള ആയി ശങ്കരാടി അയ്യപ്പനായി ജഗതി ശ്രീകുമാർ തോമയായി തോപ്പിൾ കൃഷ്ണപില്ല ഗാനങ്ങൾ
ജി. ദേവരാജനാണ് സംഗീതം, എംഡി രാജേന്ദ്രൻ വരികൾ രചിച്ചത്.
ഗാനം ഗായകർ വരികൾ നീളം (m: ss) 1 "ആദ്യവസന്തം ധ്രുവം" പി. മാധുരി എം.ഡി രാജേന്ദ്രൻ 2 "ധന്യേ ധന്യേ" കെ ജെ യേശുദാസ് എം.ഡി രാജേന്ദ്രൻ 3 "നഗ്നസൗഗന്ധികപ്പൂ" കെ ജെ യേശുദാസ് എം.ഡി രാജേന്ദ്രൻ 4 "വന്ധ്യമേഖങ്ങളേ" പി. മാധുരി എം.ഡി രാജേന്ദ്രൻ അവലംബം പുറത്തേയ്ക്കുള്ള കണ്ണികൾ Mochanam ഇന്റർനെറ്റ് മൂവി ഡാറ്റാബേസിൽ
മോജി അഫോലയൻ ഇംഗ്ലീഷ് വിലാസം https://ml.wikipedia.org/wiki/Moji_Afolayan
ഒരു നൈജീരിയൻ അഭിനേത്രിയും ചലച്ചിത്ര നിർമ്മാതാവും സംവിധായികയുമാണ് മോജി അഫോലയൻ (ജനനം ഫെബ്രുവരി 5, 1968).
തെക്കുപടിഞ്ഞാറൻ നൈജീരിയയിലെ ക്വാറ സംസ്ഥാനത്തിലെ ഐറെപോഡൂൺ ലോക്കൽ ഗവൺമെന്റ് ഏരിയയിലെ അഗ്ബാമു എന്ന പട്ടണത്തിലാണ് അഫോലയൻ ജനിച്ചത്.
എന്നാൽ വളർന്നത് ലാഗോസ് സ്റ്റേറ്റിലാണ്.
അന്തരിച്ച മുതിർന്ന നടനും നിർമ്മാതാവുമായ അഡെ ലൗവിന്റെ ആദ്യ മകളായി ഒരു അഭിനയ കുടുംബത്തിലാണ് അവർ ജനിച്ചത്.
അദ്ദേഹം കുൻലെ അഫോളയന്റെയും ഗബ്രിയേൽ അഫോളയന്റെയും പിതാവ് കൂടിയായിരുന്നു.
ലാഗോസ് സ്റ്റേറ്റിന്റെ തെക്ക്-പടിഞ്ഞാറൻ നൈജീരിയയിലെ ഒരു നഗരമായ ഒറിലെ ഇഗൻമുവിലെ കോക്കർ പ്രൈമറി സ്കൂളിൽ അഫോളോയൻ പഠിച്ചു.
അവിടെ അവർ വെസ്റ്റ് ആഫ്രിക്ക സ്കൂൾ സർട്ടിഫിക്കറ്റ് നേടി.
പിന്നീട് അവർ ഒയോ സ്റ്റേറ്റ് കോളേജ് ഓഫ് എഡ്യൂക്കേഷനിൽ ചേർന്നു.
അവിടെ ഒരു സ്കൂൾ അദ്ധ്യാപികയായി പരിശീലിച്ചു.
2016-ൽ, നിരവധി നൈജീരിയ സിനിമകളിൽ അഭിനയിച്ചിട്ടുള്ള അഫോളയൻ, ഒജോപാഗോഗോ, ഡെലെ ഒഡ്യൂൾ എന്നിവർക്കൊപ്പം യൊറൂബ ചിത്രമായ അരിൻജോയിൽ അഭിനയിച്ചു.
"ഒജോപാഗോഗോ" എന്ന സ്റ്റേജ് നാമത്തിൽ അറിയപ്പെടുന്ന നൈജീരിയൻ നടനായ റസാഖ് ഒലസുങ്കൻമി ഒലൈവോലയെ വിവാഹം കഴിച്ചു.
അവാർഡുകളും നാമനിർദ്ദേശങ്ങളും Year Award Category Result Ref 2021 Net Honours Most Searched Actress നാമനിർദ്ദേശം അവലംബം
മോഗുബായ് കുർദിക്കർ ഇംഗ്ലീഷ് വിലാസം https://ml.wikipedia.org/wiki/Mogubai_Kurdikar
ജയ്പൂർ-അത്രൗലി ഘരാനയിലെ പ്രമുഖ ഹിന്ദുസ്ഥാനി ഗായികയായിരുന്നു മോഗുബായ് കുർദിക്കർ (ജൂലൈ 15, 1904 – ഫെബ്രുവരി 10, 2001).
ഗോവയിലെ കുർദി ജില്ലയിൽ 1904 ജൂലൈ 15ന് ജയശ്രീബായിയുടെ മകളായി ജനിച്ചു.
പത്താം വയസിൽ സംഗീതം അഭ്യസിച്ചു.
തുടങ്ങി.
ചന്ദ്രേശ്വർ ഭൂതനാഥ് സംഗീത മണ്ഡലി നാടക കമ്പനിയിൽ കുറച്ചുകാലം അഭിനേത്രിയായിരുന്നു.
1968ൽ സംഗീത നാടക അക്കാദമി പുര്സകാരവും 1974ൽ പത്മഭൂഷണും ലഭിച്ചു.
കൗസല്യ മഞ്ചേശ്വർ , പത്മ തൽവാക്കർ , കമൽ താംബെ , അരുൺ ദ്രാവിഡ് എന്നിവരെ സംഗീതം പഠിപ്പിച്ചു.
പ്രസിദ്ധ സംഗീതജ്ഞ കിഷോരി അമോൻകർ മോഗുബായിയുടെ മകളാണ്.
2001 ഫെബ്രുവരി 10ന് അന്തരിച്ചു.
പുരസ്കാരങ്ങൾ കേന്ദ്ര സംഗീത നാടക അക്കാദമി പുരസ്കാരം (1968) പത്മഭൂഷൺ (1974) സംഗീത ഗവേഷണ അക്കാദമി പുരസ്കാരം (1980) അവലംബം ↑ {{ cite book }} : | first= missing | last= ( help ) ↑ http://sangeetnatak.gov.in/sna/awardeeslist.htm ↑ http://www.planetradiocity.com/musicopedia/article-singer/Mogubai-Kurdikar/2174%5Bപ്രവർത്തിക്കാത്ത+കണ്ണി%5D
മോജിസോള അഡെകുൻലെ-ഒബസാൻജോ ഇംഗ്ലീഷ് വിലാസം https://ml.wikipedia.org/wiki/Mojisola_Adekunle-Obasanjo
നൈജീരിയൻ സൈന്യത്തിലെ വിരമിച്ച മേജറായിരുന്നു മോജിസോള അഡെകുൻലെ-ഒബസാൻജോ (10 ഓഗസ്റ്റ് 1944 - ജൂൺ 4, 2009) 1998-ൽ നൈജീരിയയിലെ മാസ്സ് മൂവ്‌മെന്റ് എന്ന പാർട്ടി സ്ഥാപിക്കുകയും പിന്നീട് 2003-ൽ മാസ് മൂവ്‌മെന്റ് ഓഫ് നൈജീരിയ (എംഎംഎൻ) എന്ന പാർട്ടിക്ക് കീഴിൽ പ്രസിഡന്റ് സ്ഥാനത്തേക്ക് മത്സരിക്കുകയും ചെയ്തു.
2007-ലെ പ്രസിഡന്റ് തിരഞ്ഞെടുപ്പിലെ ഏക വനിതാ മത്സരാർത്ഥിയായി.
മുൻ പ്രസിഡന്റ് ഒലസ്ഗുൻ ഒബസാൻജോയുടെ മുൻ ഭാര്യയും (1991–1998) ആയിരുന്നു.
അഡെകുൻലെ-ഒബസാൻജോ 2009 ജൂൺ 4 വ്യാഴാഴ്ച ഇക്കോയി ലാഗോസിലെ മകൾ-അഡെറ്റോകുൻബോയുടെ വസതിയിൽ വച്ച് അന്തരിച്ചു.
നാല് (4) കുട്ടികളും നിരവധി കൊച്ചുമക്കളും ഉണ്ടായിരുന്നു.
മോജിസോള നൈജീരിയൻ ആർമിയിൽ റേഡിയോളജിസ്റ്റായി ജോലിയിൽ പ്രവേശിച്ചു.
2003-ൽ മേജർ മോജിസോള ദേശീയ, ഗുബർ‌നെറ്റോറിയൽ തിരഞ്ഞെടുപ്പിൽ പ്രസിഡന്റ് സ്ഥാനാർത്ഥിയായി മത്സരിച്ചു.
അവർക്ക് ആകെ 157,560 വോട്ടുകൾ ലഭിച്ചു, ഇത് അംഗീകൃത വോട്ടുകളുടെ 0.40% ന് തുല്യമാണ്.
2007-ലെ നൈജീരിയൻ തിരഞ്ഞെടുപ്പിലും അവർ പരാജയപ്പെട്ടു.
അവലംബം പുറത്തേക്കുള്ള കണ്ണികൾ MMN Sun News Online
മോഗൗ ഗുഹകൾ ഇംഗ്ലീഷ് വിലാസം https://ml.wikipedia.org/wiki/Mogao_Caves
ചൈനയിലെ ഗാൻസു പ്രവിശ്യയിലുള്ള ഒരു ബുദ്ധിസ്റ്റ് ഗുഹാ ക്ഷേത്രങ്ങളുടെ ശൃംഖലയാണ് മോഗൗ ഗുഹകൾ എന്ന് അറിയപ്പെടുന്നത്.
(ഇംഗ്ലീഷ്: Mogao Caves or Mogao Grottoes ) 492ക്ഷേത്രങ്ങൾ ഇതിന്റെ ഭാഗമാണ്.
366 CE ലാണ് അദ്യത്തെ ഗുഹ നിർമിച്ചത് എന്ന് കരുതുന്നു.
ബുദ്ധമതാനുയായികളുടെ ധ്യാനത്തിനും ആരാധനയ്ക്കും വേണ്ടിയായിരുന്നു ഇത്.
ബൗദ്ധ വാസ്തുശില്പകലകൾക്കും പേരുകേട്ടതാണ് ഈ നിർമിതികൾ.
സഹസ്രബുദ്ധന്മാരുടെ ഗുഹകൾ എന്നും മോഗൗ അറിയപ്പെടാറുണ്ട്.
ചിത്രശാല ഗ്രന്ഥശാല ഗുഹയിൽനിന്നും കണ്ടേടുത്ത ഒരു കലാസൃഷ്ടി ശാക്യമുനി അവലോകിതേശ്വരന്റെ ചുമർചിത്രം 159ആം നമ്പർ ഗുഹയിൽനിന്നുമുള്ള ഒരു ചുവർ ചിത്രം.
അവലംബം പുറത്തേക്കുള്ള കണ്ണികൾ മോഗൗ ഗുഹകൾ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Dunhuang Academy Archived 2012-06-15 at the Wayback Machine .
A large collections of images of murals and other artifacts from the Mogao Caves in Dunhuang Archived 2008-03-01 at the Wayback Machine .
International Dunhuang Project Archived 2011-07-20 at the Wayback Machine .
Mogao caves video Harvard Art Museums, some murals and a statue removed from Dunhuang by Langdon Warner Archived 2013-04-14 at Archive.is British Museum The cave-temples at Dunhuang Archived 2015-10-07 at the Wayback Machine .
മോടകം ഇംഗ്ലീഷ് വിലാസം https://ml.wikipedia.org/wiki/Fagraea_ceilanica
ചെറുപ്പത്തിൽ മരങ്ങളെ ഞെരുക്കി കയറുന്നതും വലുതാവുമ്പോൾ സ്വന്തമായി നിൽക്കുവാൻ കഴിവുള്ളതുമായ ഒരു ചെറിയ മരമാണ് മോടകം .
( ശാസ്ത്രീയനാമം : Fagraea ceilanica ) .
ഏഷ്യയിൽ പലയിടത്തും കാണുന്ന ഈ മരം ഒരു അലങ്കാരവൃക്ഷമായി നട്ടുവളർത്താറുണ്ട്.
കായ അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും മോടകത്തിൽ നിന്നും വേർതിരിച്ച ഒരു സംയുക്തത്തെപ്പറ്റി ചിത്രങ്ങൾ വിക്കിസ്പീഷിസിൽ Fagraea ceilanica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Fagraea ceilanica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മോട്ടറോള 68000 ഇംഗ്ലീഷ് വിലാസം https://ml.wikipedia.org/wiki/Motorola_68000
മോട്ടറോള 68000 ("'അറുപത്തിയെട്ടായിരം'"; എം 68 കെ അല്ലെങ്കിൽ മോട്ടറോള 68 കെ എന്നും വിളിക്കുന്നു, "അറുപത്തിയെട്ട്-കേ") 16/32-ബിറ്റ് സി‌എസ്‌സി മൈക്രോപ്രൊസസ്സറാണ് , 1979 ൽ മോട്ടറോള അർദ്ധചാലക ഉൽ‌പന്ന മേഖല അവതരിപ്പിച്ചു.
32-ബിറ്റ് ഇൻസ്ട്രക്ഷൻ സെറ്റ് , 32-ബിറ്റ് രജിസ്റ്ററുകളും 32-ബിറ്റ് ഇന്റേണൽ ഡാറ്റ ബസും ഡിസൈൻ നടപ്പിലാക്കുന്നു.
വിലാസ ബസ് 24-ബിറ്റുകളാണ്, മെമ്മറി സെഗ്മെന്റേഷൻ ഉപയോഗിക്കുന്നില്ല, ഇത് പ്രോഗ്രാമർമാരുടെ ഇടയിൽ ഇത് ജനപ്രിയമാക്കി.
ആന്തരികമായി, ഇത് 16-ബിറ്റ് ഡാറ്റ എഎൽയു ഉം രണ്ട് അധിക 16-ബിറ്റ് എഎൽയുകളും വിലാസങ്ങൾക്കായി ഉപയോഗിക്കുന്നു, കൂടാതെ 16-ബിറ്റ് ബാഹ്യ ഡാറ്റ ബസും ഉണ്ട്.
ഇക്കാരണത്താൽ, മോട്ടറോള ഇതിനെ 16/32-ബിറ്റ് പ്രോസസർ എന്നാണ് വിശേഷിപ്പിച്ചത്.
32-ബിറ്റ് ഇൻസ്ട്രക്ഷൻ സെറ്റുള്ള വ്യാപകമായി ലഭ്യമായ ആദ്യത്തെ പ്രോസസ്സറുകളിലൊന്നായ ഈ കാലഘട്ടത്തിൽ താരതമ്യേന ഉയർന്ന വേഗതയിൽ പ്രവർത്തിക്കുന്ന 68 കെ 1980 കളിൽ ജനപ്രിയമായ ഒരു ഡിസൈനായിരുന്നു.
ആപ്പിൾ മാക്കിന്റോഷ്, കൊമോഡോർ ആമിഗ, അറ്റാരി എസ്ടി തുടങ്ങി നിരവധി ഗ്രാഫിക്കൽ യൂസർ ഇന്റർഫേസുകളുള്ള പുതിയ തലമുറ പേഴ്‌സണൽ കമ്പ്യൂട്ടറുകളിൽ ഇത് വ്യാപകമായി ഉപയോഗിച്ചു.
ഇത് പ്രധാനമായും ഐ‌ബി‌എം പി‌സിയിൽ‌ ഉള്ള ഇന്റൽ‌ 8088 നെതിരെയാണ്‌ മത്സരിച്ചത്‌, ഇത്‌ എളുപ്പത്തിൽ‌ മറികടന്നു.
68 കെ, 8088 എന്നിവ സിലോഗ് സെഡ് 8000, നാഷണൽ അർദ്ധചാലകം 32016 എന്നിവ പോലുള്ള മറ്റ് ഡിസൈനുകളെ നിച് മാർക്കറ്റുകളിലേക്ക് തള്ളിവിടുകയും മോട്ടറോളയെ സിപിയു മേഖലയിൽ ഒരു പ്രധാന കളിക്കാരനാക്കുകയും ചെയ്തു.
മോട്ടറോള 68000 സീരീസിന്റെ ഭാഗമായി 68 കെ എക്സ്പാൻഡഡ് ഫാമിലിയായി വിപുലീകരിച്ചു, പൂർണ്ണ 32-ബിറ്റ് എഎൽയുകൾ നടപ്പിലാക്കി.
16-ബിറ്റ് വിഡ്്ത്തുള്ള ബാഹ്യ ബസിലേക്ക് പരിമിതപ്പെടുത്തിയിട്ടും യഥാർത്ഥ 68 കെ സാധാരണയായി സോഫ്റ്റ്വെയർ ഫോർവേഡ്-കോമ്പീറ്റബിൾ ബാക്കി ലൈനുമായി പൊരുത്തപ്പെടുന്നു.
ഉൽപാദനം തുടങ്ങിയിട്ട് 40 വർഷമായിട്ടും 68000 ആർക്കിടെക്ട് ഇപ്പോഴും ഉപയോഗത്തിലാണ്.
പ്രീ-റിലീസ് എക്സ് സി 68000 ചിപ്പ് 1979 ൽ നിർമ്മിച്ചു മോട്ടറോള 68000 ന്റെ ഡൈ ചരിത്രം മോട്ടറോള എംസി 68000 (CLCC പാക്കേജ്) മോട്ടറോള എംസി 68000 (PLCC പാക്കേജ്)
മോട്ടറോളയുടെ വ്യാപകമായി ഉൽ‌പാദിപ്പിക്കപ്പെടുന്ന ആദ്യത്തെ സിപിയു മോട്ടറോള 68000 ആയിരുന്നു.
കഴിവുള്ള ഒരു രൂപകൽപ്പനയാണെങ്കിലും, സിലോഗ് ഇസഡ് 80 പോലുള്ള കൂടുതൽ ശക്തമായ ഡിസൈനുകളും മോസ് 6502 പോലുള്ള ശക്തിയേറിയതും എന്നാൽ വേഗതയേറിയതുമായ ഡിസൈനുകളാൽ മോട്ടറോള 68000 നെ മറികടന്നു.
68000 ന്റെ വിൽപ്പന സാധ്യതകൾ മങ്ങിയ, മോട്ടറോള പകരം വയ്ക്കാൻ തികച്ചും പുതിയ ഒരു ഡിസൈൻ ആരംഭിച്ചു.
ഇത് 1976 ൽ ആരംഭിച്ച മോട്ടറോള അഡ്വാൻസ്ഡ് കമ്പ്യൂട്ടർ സിസ്റ്റം ഓൺ സിലിക്കൺ പ്രോജക്റ്റ് അല്ലെങ്കിൽ മാക്സ്(MACSS)ആയി മാറി.
68000 മായി ബാക്ക്വേർഡ് കോംപാറ്റിബിളിറ്റി ഇല്ലാതെ തികച്ചും പുതിയൊരു ആർക്കിടെക്ചർ വികസിപ്പിക്കുകയാണ് മാക്സ് ലക്ഷ്യമിട്ടത്.
ആത്യന്തികമായി നിലവിലുള്ള 68000 പെരിഫറൽ ഉപകരണങ്ങൾക്കായി ഒരു ബസ് പ്രോട്ടോക്കോൾ കോംപാറ്റിബിളിറ്റി മോഡ് നിലനിർത്തുന്നു, കൂടാതെ 8-ബിറ്റ് ഡാറ്റ ബസ് ഉള്ള ഒരു പതിപ്പ് നിർമ്മിക്കുകയും ചെയ്തു.
എന്നിരുന്നാലും, ഡിസൈനർമാർ പ്രധാനമായും ശ്രദ്ധ കേന്ദ്രീകരിച്ചത് ഭാവിയിലേക്കാണ്, അല്ലെങ്കിൽ ഫോർവേഡ് കോംപാറ്റിബിളിറ്റി, ഇത് 68000 ന്റെ രൂപകൽപ്പനയ്ക്ക് പിന്നീടുള്ള 32-ബിറ്റ് ഇൻസ്ട്രക്ഷൻ സെറ്റ് ആർക്കിടെക്ചറുകൾക്കെതിരെ ഒരു തുടക്കമിടുന്നു.
ഉദാഹരണത്തിന്, സിപിയു രജിസ്റ്ററുകൾക്ക് 32 ബിറ്റ് വൈഡുണ്ട്, എന്നിരുന്നാലും പ്രോസസറിലെ സ്വയം ഉൾക്കൊള്ളുന്ന കുറച്ച് ഘടനകൾ ഒരു സമയം 32 ബിറ്റുകളിൽ പ്രവർത്തിക്കുന്നു.
മൈക്രോകോഡ് അടിസ്ഥാനമാക്കിയുള്ള പി‌ഡി‌പി-11, വാക്സ് സിസ്റ്റങ്ങൾ പോലുള്ള മിനി കമ്പ്യൂട്ടർ പ്രോസസർ രൂപകൽപ്പനയുടെ സ്വാധീനത്തിൽ മാക്സ് ടീം വളരെയധികം ശ്രദ്ധ ചെലുത്തി.
1970-കളുടെ മധ്യത്തിൽ, 8-ബിറ്റ് മൈക്രോപ്രൊസസർ നിർമ്മാതാക്കൾ 16-ബിറ്റ് ജനറേഷൻ അവതരിപ്പിക്കാൻ മത്സരിച്ചു.
1973-1975 കാലഘട്ടത്തിൽ നാഷണൽ സെമികണ്ടക്ടർ അതിന്റെ ഐഎംപി-16(IMP-16), പേസ്(PACE) പ്രോസസറുകളിൽ ഒന്നാമതായിരുന്നു, എന്നാൽ ഇവയ്ക്ക് വേഗത സംബന്ധിച്ച പ്രശ്‌നങ്ങളുണ്ടായിരുന്നു.
ഇന്റൽ 1975 മുതൽ അവരുടെ നൂതന 16/32-ബിറ്റ് ഇന്റൽ iAPX 432 (അപരനാമം 8800) ലും 1976 മുതൽ അവരുടെ ഇന്റൽ 8086 ലും പ്രവർത്തിച്ചിട്ടുണ്ട് (ഇത് 1978 ൽ അവതരിപ്പിച്ചു, പക്ഷേ ഇത് കുറച്ച് വർഷങ്ങളായി ഐബിഎം പിസിയിൽ ഏതാണ്ട് സമാനമായ 8088 രൂപത്തിൽ വ്യാപകമായി).
അവലംബം പുറത്തേക്കുള്ള കണ്ണികൾ comp.sys.m68k FAQ Descriptions of assembler instructions 68000 images and descriptions at cpu-collection.de EASy68K ,വിൻഡോസിനായുള്ള ഒരു ഓപ്പൺ സോഴ്‌സ് 68k അസംബ്ലർ the 68k and m88k resource –മോട്ടറോളയുടെ VME അടിസ്ഥാനമാക്കിയുള്ള 68k ബോർഡുകളെക്കുറിച്ചുള്ള വിവരങ്ങൾക്കൊപ്പം
ഫലകം:Motorola processors
റിഫ്രാക്റ്റീവ് സർജറി ഇംഗ്ലീഷ് വിലാസം https://ml.wikipedia.org/wiki/Refractive_surgery
കാഴ്ച വൈകല്യങ്ങൾ ഉള്ള രോഗികളിൽ കണ്ണട അല്ലെങ്കിൽ കോൺടാക്റ്റ് ലെൻസുകൾ ഒഴിവാക്കി മെച്ചപ്പെട്ട കാഴ്ച നൽകുന്നതിനു വേണ്ടി നടത്തുന്ന ശസ്ത്രക്രിയകളാണ് റിഫ്രാക്റ്റീവ് സർജറി എന്ന് അറിയപ്പെടുന്നത്.
ശസ്ത്രക്രിയയിലൂടെയുള്ള കോർണിയയുടെ പുനർ‌നിർമ്മാണം (കെരാറ്റോമൈലൂസിസ്), കണ്ണിനുള്ളിൽ ലെൻസ് സ്ഥാപിക്കൽ അല്ലെങ്കിൽ കണ്ണിലെ സ്വാഭാവിക ലെൻസ് മാറ്റിസ്ഥാപിക്കൽ എന്നിവ ഇതിൽ ഉൾപ്പെടുന്നു.
കോർണിയയുടെ വക്രത പുനർനിർമ്മിക്കുന്നതിനുള്ള ഇന്ന് ഏറ്റവും സാധാരണമായ രീതി എക്‌സൈമർ ലേസർ ഉപയോഗിക്കുന്നതാണ്.
വിജയകരമായ റിഫ്രാക്റ്റീവ് നേത്ര ശസ്ത്രക്രിയയ്ക്ക് ഹ്രസ്വദൃഷ്ടി (മയോപിയ), ദീർഘദൃഷ്ടി (ഹൈപ്പർ‌മെട്രോപ്പിയ/ഹൈപ്പറോപ്പിയ), വെള്ളെഴുത്ത് (പ്രെസ്ബയോപിയ), അസ്റ്റിഗ്മാറ്റിസം തുടങ്ങിയ സാധാരണ കാഴ്ച വൈകല്യങ്ങൾ കുറയ്‌ക്കാനോ പരിഹരിക്കാനോ കഴിയും.
ചരിത്രം I.Pallikaris നടത്തിയ ആദ്യത്തെ ലാസിക്ക് ശസ്ത്രക്രിയക്ക് ഉപയോഗിച്ച എക്സൈമർലേസർ
റിഫ്രാക്റ്റീവ് ശസ്ത്രക്രിയയുടെ സാധ്യതയെക്കുറിച്ചുള്ള ആദ്യത്തെ സൈദ്ധാന്തിക കൃതി 1885-ൽ നോർവേയിൽ നിന്നുള്ള നേത്രരോഗവിദഗ്ദ്ധനായ ഹൽമാർ ഓഗസ്റ്റ് ഷിയറ്റ്സ് പ്രസിദ്ധീകരിച്ചു.
സൈനിക പൈലറ്റുമാരുടെ കാഴ്ച ശരിയാക്കാമെന്ന പ്രതീക്ഷയിൽ 1930 ൽ ജാപ്പനീസ് നേത്രരോഗവിദഗ്ദ്ധൻ സുട്ടോമു സാറ്റോ ഇത്തരത്തിലുള്ള ശസ്ത്രക്രിയ നടത്താൻ ആദ്യമായി ശ്രമിച്ചു.
കോർണിയയിൽ റേഡിയൽ മുറിവുകൾ വരുത്തുക, 6 ഡയോപ്റ്ററുകൾ വരെ ശരിയാക്കുക എന്നിവയായിരുന്നു അദ്ദേഹത്തിന്റെ സമീപനം.
ഈ നടപടിക്രമം നിർഭാഗ്യവശാൽ ഉയർന്ന തോതിലുള്ള കോർണിയ നശീകരണത്തിന് കാരണമായതിനാൽ മെഡിക്കൽ സമൂഹം നിരസിച്ചു.
ആദ്യത്തെ പ്രാവീണ്യമുള്ള റിഫ്രാക്റ്റീവ് സർജറി ടെക്നിക് ആയ കെരറ്റോമൈല്യൂസിസ് 1963 ൽ ജോസ് ബാരാക്കർ തന്റെ ബാരക്വർ നേത്രരോഗ ക്ലിനിക്കിൽ ( ബൊഗോട്ട , കൊളംബിയ ) വികസിപ്പിച്ചെടുത്തു.
1980 ൽ സ്വിംഗർ യുഎസിൽ ആദ്യത്തെ കെരാറ്റോമിലൂസിസ് ശസ്ത്രക്രിയ നടത്തി.
1985-ൽ ക്രൂമിച്ചും സ്വിംഗറും നോൺ-ഫ്രീസ് കെരാറ്റോമിലൂസിസ് സാങ്കേതികത അവതരിപ്പിച്ചു, പക്ഷെ ഇത് താരതമ്യേന കൃത്യതയില്ലാത്ത സാങ്കേതികതയായി തുടർന്നു.
1974-ൽ സ്യാറ്റ്സോ ഫിഡറോവ് റേഡിയൽ കെരട്ടോട്ടമി എന്ന ശസ്ത്രക്രിയ സോവിയറ്റ് യൂണിയനിൽ വികസിപ്പിച്ചു.
റിഫ്രാക്റ്റീവ് പിശകുകൾ പരിഹരിക്കുന്നതിത് കോർണിയയിൽ നിരവധി മുറിവുകൾ വരുത്തുന്ന രീതിയാണ് ഇത്.
ഡയമണ്ട് നൈഫ് ഉപയോഗിച്ചാണ് മുറിവുകൾ ഉണ്ടാക്കുന്നത്.
ആർ‌കെ ഉപയോഗിച്ച് കോർണിയയിൽ പ്രത്യേക തരത്തിൽ മുറിവുകളുണ്ടാക്കി ഡോക്ടർമാർ ഹ്രസ്വദൃഷ്ടി, ദീർഘദൃഷ്ടി, അസ്റ്റിഗ്മാറ്റിസം എന്നിവ ശരിയാക്കുന്നു.
അതേസമയം, 1970 ൽ ഒരു സെനോൺ ഡൈമർ ഉപയോഗിച്ചും 1975 ൽ നോബിൾ ഗ്യാസ് ഹാലൈഡുകൾ ഉപയോഗിച്ചും നടത്തിയ പരീക്ഷണങ്ങളുടെ ഫലമായി എക്‌സൈമർ ലേസർ എന്ന തരം ലേസർ കണ്ടുപിടിച്ചു.
എക്‌സൈമർ ലേസറുകൾ തുടക്കത്തിൽ വ്യാവസായിക ആവശ്യങ്ങൾക്കായി ആണ് ഉപയോഗിച്ചിരുന്നത്.
1980 ൽ, ഇൻഫോർമാറ്റിക്‌സ് ഉപകരണങ്ങൾക്കായി മൈക്രോചിപ്പുകളിൽ മൈക്രോസ്‌കോപ്പിക് സർക്യൂട്ടുകൾ നിർമ്മിക്കാൻ എക്‌സൈമർ ലേസർ ഉപയോഗിച്ച ഐ.ബി.എമ്മിലെ ശാസ്ത്രജ്ഞനായ രംഗസ്വാമി ശ്രീനിവാസൻ , കാര്യമായ താപ നാശനഷ്ടങ്ങളില്ലാതെ കൃത്യതയോടെ ജൈവ ടിഷ്യൂകൾ മുറിക്കാൻ എക്‌സൈമർ ഉപയോഗിക്കാമെന്ന് കണ്ടെത്തി.
ഫലപ്രദമായ ബയോളജിക്കൽ കട്ടിംഗ് ലേസർ കണ്ടുപിടിച്ചതും അത് നിയന്ത്രിക്കുന്നതിനുള്ള കമ്പ്യൂട്ടറുകളുടെ വികസനവും പുതിയ റിഫ്രാക്റ്റീവ് സർജറി ടെക്നിക്കുകൾ വികസിപ്പിക്കാൻ പ്രാപ്തമാക്കി.
1983-ൽ, തിയോ സെഇലെർ ശ്രീനിവാസൻ എന്നിവരുമായി സഹകരിച്ച് കൊളംബിയ യൂണിവേഴ്സിറ്റി ശാസ്ത്രജ്ഞൻ സ്റ്റീഫൻ ട്രോകെൽ, ജർമ്മനിയിൽ ആദ്യ ഫോട്ടോറിഫ്രാക്റ്റീവ് കെരറ്റെക്ടമി നടത്തി.
ഈ സമീപനത്തിനുള്ള ആദ്യ പേറ്റന്റ് യുഎസ് പേറ്റന്റ് ഓഫീസ് 1989 ജൂൺ 20 ന് ഘോലം അലിക്ക് നൽകി, ഇത് പിന്നീട് ലാസിക് സർജറി എന്നറിയപ്പെട്ടു.
കോർണിയയിൽ ഒരു ഫ്ലാപ്പ് മുറിച്ച് കോർണിയൽ ബെഡ് തുറക്കുകയും, തുടർന്ന് എക്‌സൈമർ ലേസർ ഉപയോഗിച്ച് തുറന്നുകാണിക്കുന്ന ഉപരിതലത്തെ ആവശ്യമുള്ള ആകൃതിയിലേക്ക് മാറ്റുക, തുടർന്ന് ഫ്ലാപ്പ് തിരികെ വയ്ക്കുക എന്നിവ ഇതിൽ ഉൾപ്പെടുന്നു.
1991 ൽ ക്രീറ്റ് സർവകലാശാലയും വർഡിനോയന്നിയൻ ഐയും ചേർന്നാണ് ലാസിക് സർജറി എന്ന പേര് ഉപയോഗിച്ചത്.
ഐബി‌എമ്മിന് (1983) നൽകിയ അടിസ്ഥാന യുഎസ് പേറ്റന്റിനെ അടിസ്ഥാനമാക്കി യുവി ലേസർ ഉപയോഗിച്ച് ജൈവ ടിഷ്യു അബ്ലേഷൻ നടത്തുന്ന ബ്രോഡ്-ബീം ലാസിക്ക് , പി‌ആർ‌കെ സാങ്കേതികവിദ്യകൾ എന്നിവയുമായി ബന്ധപ്പെട്ട പേറ്റന്റുകൾ 1990–1995 കാലഘട്ടത്തിൽ യു‌എസ്‌ കമ്പനികളായ വിസ്ക്സ്, സമ്മിറ്റ് എന്നിവയ്ക്ക് നൽകി.